Svetové dedičstvo UNESCOSvetové dedičstvo UNESCO
Národný park Garjonay
Vavrínový les
**Národný park Garajonay** (špa. *Parque nacional de Garajonay*) je národný park na Kanárskych ostrovoch, ktorý leží na ostrove La Gomera a zahŕňa 10 % celkovej rozlohy ostrova. Bol vyhlásený za národný park v roku 1981. Neskôr, konkrétne v roku 1986 bol začlenený do prírodných pamiatok svetového dedičstva UNESCO.

Následkom toho, že bol vyhlásený za Národný park 25. marca 1981 je momentálne štvrtým, ale zároveň najmladším Národným parkom na Kanárskych ostrovoch.

Má rozlohu 3 984 hektárov a leží vo všetkých okresoch ostrova La Gomera. Je umiestnený najmä v strede ostrova, ale takisto sa tiahne až do jeho severnej časti. Tento Národný park býva často pokrytý hmlou. Povrch je tvorený kvôli zvetrávaniu čadičovými a pyroklastickými horninami, ktoré vytvárajú rôzne veže a pevnosti. V strede parku sa nachádza pomník v tvare kvetu.

Park má názov po najvyššom vrchu na ostrove Garajonay, ktorý má 1 487 m n. m. Najnižší bod parku, usadlosť Cedro, sa nachádza vo výške 650 m n. m. Bol vyhlásený za Národný park kvôli tomu, že jeho územie pokrýva vavrínový les v španielčine nazývaný laurisilva. Tento les zahŕňa množstvo druhov stále zelených stromov, a v treťohorách sa tiahol takmer cez celú Európu. Vavrínový les sa nachádza v oblasti, kde sa klimatické podmienky nemenia, kde je nízka teplota vzduchu, a kde je vysoký výskyt zrážok. Vlhkosť je takisto vysoká, z dôvodu stáleho výskytu oblačnosti.

Rastlinstvo
-----------

Hlavnou zložkou Národného parku Garajonay je tzv. monteverde, ktorý pokrýva viac ako 85% jeho povrchu. Zahŕňa približne 20 druhov stromov, ktoré sa zmiešavajú na základe svojej ekologickej podobnosti, a tak utvárajú viaceré, rozličné typy lesov. Prevládajú: buk, acebiño, viñátigo, smrek biely a vresovec, ktorý je najvyšší zo všetkých druhov. Môže dosahovať výšku až 20 metrov. Medzi ďalšie početné druhy patrí napríklad tis kanársky a stromy rodu *Apollonias barbujana*. Na kmeňoch stromov môžeme spozorovať machy a lišajníky, ale taktiež aj papradie, ktoré poukazuje na zvýšenú vlhkosť na tomto území. Zaujímavé je práve rastlinstvo, ktoré sa drží na skalách. V štrbinách je možné spozorovať rôzne druhy rastlín, ktoré sú typické práve pre toto územie. Treba vyzdvihnúť aj jedinečnosť medzi rastlinami a kvetmi, ktoré predstavujú veľký počet endemických druhov rastlín. Je ich približne 120, a niektoré z nich sú typické práve pre tento Národný park. Pri rastlinstve je možné spozorovať viaceré javy, ktoré sa začali objavovať spolu s vývojom ostrovov. Môžeme sem zaradiť napríklad abnormálny vzrast vďaka ktorému druhy, ktoré spočiatku boli vysoké približne ako tráva, naberali na výške a vyvinuli sa až do drevitých foriem.

* «Roque Ojila»«Roque Ojila»
* «Roque de Agando»«Roque de Agando»
* «Roque de La Zarcita»«Roque de La Zarcita»

Živočíšstvo
-----------

Význačné je aj živočíšstvo v Garajonay. V parku sa nachádza približne 1 000 druhov bezstavovcov, z ktorých 150 je endemických. Nachádza sa tu aj 38 druhov stavovcov. Ide hlavne o plazy a vtáky, medzi ktoré patria napríklad holub *Columba junoniae* a *Columba bollii*, ktoré sú typické pre túto oblasť. Národný park Garajonay je považovaný za oblasť so zvýšenou ochranou pre vtáky.

Park nie je obývaný, avšak v jeho blízkosti sa nachádzajú ľudské sídla. V parku sa nachádza mnoho turistických chodníkov. Taktiež sa tu nachádza aj rekreačná zóna, ktorá sa nazýva *Laguna Grande*. V okrese Agulo sa nachádza stredisko pre návštevníkov v španielčine nazývané *Juego de Bolas,* ktoré pozostáva z etnografického múzea, botanickej záhrady a remeselníckej dielne.

Turizmus
--------

Národný park Garajonay navštívi každoročne v priemere 625 801 turistov, vďaka čomu sa radí na 3. priečku na Kanárskych ostrovoch v návštevnosti hneď po Národnom parku Teide na Tenerife a Národnom parku Timanfaya na ostrove Lanzarote. V Španielsku sa celkovo drží na 5. mieste hneď po Teide, Picos de Europa, Timanfaya a Sierra Nevada.

Požiar v roku 2012
------------------

Na ostrove La Gomera vypukol 4. augusta 2012 požiar. O päť dní sa požiar rozšíril až do Národného parku Garajonay. Počas dvoch týždňov požiar zničil viac ako 4 000 hektárov ostrova a menšiu časť Národného parku.

Iné projekty
------------

Commons
* Spolupracuj na Commons Commons ponúka multimediálne súbory na tému **Národný park Garajonay**

Zdroj
-----

*Tento článok je čiastočný alebo úplný preklad článku Parque nacional de Garajonay na španielskej Wikipédii.*

| * z
* d
* u
Národné parky v Španielsku |
| --- |
| 
* Aiguas Tortas y Lago de San Mauricio
* Islas Atlánticas de Galicia
* Cabañeros
* Archipiélago de Cabrera
* Caldera de Taburiente
* Doñana
* Garajonay
* Sierra de Guadarrama
* Monfragüe
* Ordesa y Monte Perdido
* Picos de Europa
* Sierra Nevada
* Tablas de Daimiel
* Teide
* Timanfaya

 |


| * z
* d
* u
Španielske pamiatky na zozname svetového dedičstva UNESCO |
| --- |
| 
* Alhambra, Generalife a Albayzín, Granada
* Katedrála v Burgose
* Córdoba – historické centrum
* El Escorial
* Diela Antonia Gaudího
* Jaskyňa Altamira
* Pamiatky Ovieda a Astúrie
* Ávila
* Segovia a jej akvadukt
* Santiago de Compostela
* Národný park Garajonay
* Toledo
* Mudejarská architektúra v Aragónsku
* Cáceres
* Katedrála, alkazár a Archivo General de Indias v Seville
* Salamanca
* Kláštor Poblet
* Archeologická lokalita Mérida
* Trasa pútnikov do Santiago de Compostela
* Kláštor Santa Maria de Guadalupe
* Národný park Doñana
* Cuenca
* Valencia
* Las Médulas
* Monte Perdido
* Kláštory San Millán de Yuso a San Millán de Suso
* Palau de la Música Catalana a Hospital de la Santa Creu i Sant Pau v Barcelone
* Skalné umenie v Stredomorskej panve na Pyrenejskom polostrove
* Alcalá de Henares – univerzita a sväté miesto
* Ibiza
* San Cristóbal de La Laguna
* Tárraco – archeologická lokalita
* Atapuerca – archeologická lokalita
* Románske kostoly vo Vall de Boí
* Palmový háj v Elche
* Lugo – rímske hradby
* Kultúrna krajina Aranjuez
* Úbeda a Baeza – renesančné monumentálne celky
* Skalné maľby v údolí Côa a Siega Verde
* Biskajský most
* Národný park Teide
* Herkulova veža
* Kultúrna krajina Serra de Tramuntana
* Dedičstvo ortute – Almadén a Idrija
* Dolmeny v Antequere
* Pôvodné bukové lesy Karpát a ďalších oblastí Európy
* Medina Azahara
* Kultúrna krajina Risco Caído a posvätné hory na Gran Canaria
* Paseo del Prado a park Retiro v Madride

 | Vlajka Španielsko |

Súradnice: 28°07′34″S 17°14′14″Z﻿ / ﻿28,12625°S 17,237222°Z﻿ / 28.12625; -17.237222